Sarja sisältää dramatisoituja kohtauksia.
Joitakin tapahtumia tai henkilöitä on muutettu.
Tämä kolmiosainen sarja ja sen jokainen jakso -
tulee katsoa ja ymmärtää koko sarjan sisällön puitteissa.
Näin netissä profiilin.
Kysyin hänen nimeään. Hän sanoi: "Mazher Mahmood."
Hän sai oloni tuntumaan siltä,
että vain minä olin tärkeä.
Sanoin: "Olen utelias. Haluan nähdä sinut."
Ja...
Hän lähetti kuvia, joissa hänen kasvonsa -
oli peitetty.
Mietin, kuka hän on.
Olin kysynyt hänen työtään.
Hän sanoi olevansa liikemies.
Hyväksyin sen ja jatkoin juttelua.
En miettinyt sitä.
Sitten hän muuttui liikemiehestä valtion virkamieheksi.
Olin hämmentynyt.
Aloin kysellä: "Missä virassa oikein olet?"
Hän ei voinut kertoa "turvallisuussyistä".
Silloin ajattelin:
"Olenko vaarassa?"
Hän kysyi, haluanko tavata.
Minä suostuin.
Halusin tietää, kenet tapaan.
Sitten hän kertoi: "En ole valtion hommissa.
Olen tutkiva toimittaja."
Sanoin:
"Siis mitä?"
Siten se alkoi.
Maz ei halunnut itsestään kuvia,
mutta minä sain ottaa niitä.
Hän otti satoja kuvia -
meistä yhdessä.
Kaikki luulivat tuntevansa Feikkišeikin,
mutta...
Tunsin miehen nimen takana.
Tunsin -
Mazher Mahmoodin.
Mazher Mahmoodin eli Feikkišeikin oikeudenkäynti -
alkoi tänään Old Baileyssa.
Se oli niin uskomatonta, että sen uskoi.
Se ei voi olla valetta.
Hän on salannut henkilöllisyytensä jo 30 vuoden ajan.
Nimettömyys ja salailu -
olivat hänen toimintansa avain.
Tämä "soluttautumisen kuningas" -
saapui oikeuteen joka päivä hiihtopipo päässään.
Hän oli häikäilemätön, epärehellinen -
ja armoton henkilö.
Mazher Mahmood on ollut monen jymyuutisen takana.
Niitä ovat muun muassa sopupelit kriketissä -
ja Victoria Beckhamin sieppaussuunnitelma.
Maz esitti hahmoa,
jolla oli rajattomat varat -
ja jonka rahoista voisi saada osan.
Inhottaa myöntää se.
Hän on työssään erittäin taitava.
90-luvun lopulla -
Maz voitti vuoden reportterin palkinnon.
VIHJEIDEN ANTAJA
VUODEN REPORTTERI 1999
Hän oli siitä ylpeä.
Hän oli paras -
tutkiva toimittaja tai mikä hän olikaan.
Mutta 2000-luvun alussa -
News of the World aloitti laajan salakuuntelun.
TOIMITTAJA
Herra Mulcaire.
Lehti palkkasi Glenn Mulcairen yksityisetsiväksi -
kuuntelemaan ihmisten puhelimia ja viestejä.
Maz inhosi häntä. Se oli laitonta -
ja laadultaan halpaa,
surkeaa journalismia.
Glenn Mulcaire toi lehdelle niin paljon juttuja halvalla -
ja menestyksekkäästi,
ettei Mazheria enää tarvittu.
Viestien kuunteleminen oli halvempaa.
Sensaatiolehtien maailmassa riitti paineita.
Vain viimeisin juttu oli tärkeä.
Potkut sai heti, jos ei tuottanut tulosta.
TOIMITTAJA
Häneltä odotettiin suuria juttuja.
NEWS OF THE WORLDIN VARAPÄÄTOIMITTAJA
On myönnettävä,
että Mahmoodin ego vaati suuria juttuja.
Mazherin piti todistaa, että hänen vanhanaikaiset keinonsa -
olivat vaivan ja budjetin arvoisia.
Vuonna 2002 olin rikoskomisario -
sieppausten ja erikoistutkimusten osastolla.
Mazher Mahmood kertoi meille, että heillä oli ilmiantaja -
soluttautuneena itäeurooppalaisten rikollisjengiin.
Siitä ei ole epäilystäkään.
Maz oli erittäin taitava hankkimaan tietolähteitä.
VASTAAVA PÄÄTOIMITTAJA
Hänellä oli kontakteja rikollisissa,
joille piti maksaa hyvistä vihjeistä.
Nyt hän osui kultasuoneen.
Hän antoi hätkähdyttävän äänityksen,
jossa jengi puhui -
tunnetun ihmisen sieppaamisesta.
Pääsemme häneen käsiksi.
Paljonko pyytäisit, Jay?
-Viisi miljoonaa riittää. -Viisi.
Se järjestyy.
He maksavat aina.
Viikko aikaa -
-tuoda summa meille. -Niin.
Jos rahoja ei tule, paloittelen hänet.
Hän kertoi,
että sieppauksen kohde oli -
Victoria Beckham.
Totta puhuen ajattelin ensimmäiseksi:
"Mitä nyt tehdään?"
On tärkeää muistaa, että silloin -
David ja Victoria Beckham olivat kuin kuninkaallisia.
Heistä uutisoitiin kaikki.
Heihin liittyvä sieppausyritys -
oli suurimpia uutisia -
koko maailmassa.
PÄÄSY KIELLETTY
He aikoivat väijyä Beckhamien kartanon luona.
Kun Posh Spice lähtisi jonnekin,
he piirittäisivät -
ja huumaisivat hänet -
ja vaatisivat lunnaita.
Jos mukana olisi lapsia,
he sieppaisivat nämäkin.
He aikoivat vaatia viisi miljoonaa.
Meille näytettiin järkyttävä video yhdestä epäillystä,
jolla oli selvästikin käsiase.
Mauser.
Saksalainen.
-Niinkö? -Niin.
-Selvä. -Hyvä.
Turvallinen.
Tehokas.
Asia muuttui erittäin vakavaksi.
Jonkun henkeä uhattiin oikeasti.
Aseistautuneen ryhmän käyttöön annettiin lupa.
Seuraavat tunnit -
saattoivat ratkaista jonkun hengen.
Maz järjesti tapaamisen jengin kanssa hotellin parkkipaikalle.
Aseistautunut ryhmä odotti.
Jengi saapui paikalle.
Ryhmänjohtaja käski toimia.
YKSINOIKEUDELLA - ESTIMME SIEPPAUKSEN
POSH BECKHAMIN SIEPPAUS
Täytyy myöntää, että hänellä oli pokkaa.
Hänellä oli pokkaa.
Siksi hänestä pidettiin News of the Worldissa.
Beckhamien sieppausyritys oli sensaatiouutinen.
Uutinen myi kuin kuumille kiville.
Scotland Yard on estänyt aikeen -
siepata Victoria Beckham.
Victoria Beckham kertoi järkytyksestään aamulla -
ja sanoi uutisen säikäyttäneen hänet.
Viittä miestä syytetään -
sieppausaikeista 24. helmikuuta.
Se oli kauhistuttavaa minulle ja perheelleni.
Se oli aivan hirveää.
Poistutteko kotoa ilman henkivartijoita?
Emme käy missään.
-Ovatko lapsenne ilman vartijoita? -Ei.
Eivät ole.
Oikeudenkäynti oli kuukausien päästä.
Kuulimme syytöksiä -
ja vastasyytöksiä -
News of the Worldin todisteista.
Jengin jäsenet väittivät koko juttua manipuloinniksi -
ja ilmiantajan keksimäksi.
Muut tiedotusvälineet...
SUUNNITELMA... VAI LEHDEN JUONI?
...väittivät koko juttua lavastukseksi -
otsikoiden saamiseksi.
Oikeudenkäynti keskeytyi tänään.
Puolustus kiisti sieppausaikeet -
ja väitti pidätysten johtuneen -
News of the Worldin tutkimuksista.
PAINEITA FEIKKIŠEIKILLE
Kun juttu raukesi,
Mazher Mahmoodin uran uskottiin olevan ohi.
Sitten ilmiantaja kertoi,
että hän oli keksinyt koko jutun rahojen toivossa.
Suunnittelimme sieppausjuonen.
ILMIANTAJAN ÄÄNI
Tein sen rahan takia.
Se oli valhetta.
He yrittivät syyttää lehteä ja Mahmoodia.
SEISOMME TARINAN TAKANA
Me emme toimineet väärin.
Kerroimme kaiken poliisille -
ja esitimme todisteemme.
Poliisi ja kruununsyyttäjä -
päättivät jatkaa,
mutta empivät oikeudenkäynnissä.
Tuomari jopa totesi,
ettei hänellä ollut syytä epäillä,
etteikö Maz olisi pitänyt juonta aitona.
Oliko se vain ilmiantajan keksimää?
Sanoivatko jengin muut jäsenet niin,
vai keksivätkö sen muut?
En tiedä.
Pomot olisivat halunneet,
että oikeudenkäynti jatkuisi -
ja päättyisi tuomioon.
Se olisi ollut piste i:n päälle.
Mutta en silti tiedä, oliko sillä väliä.
Tärkeintä oli itse juttu -
ja sen aiheuttama kohu.
Beckhamien sieppausyrityksen jälkeen -
Maz tiesi, mitä halusimme häneltä.
Häntä rohkaistiin siihen.
"Anna mennä, Maz."
Se aika News of the Worldissa -
oli hänelle parasta ja tuottoisinta.
Kaikki hänen juttunsa olivat kansainvälisiä.
PRINSESSA PETTÄÄ MUUT
JA KUNINGATTAREN
Mietin, miten hän onnistui siinä viikosta toiseen.
Laitoimme suuria julisteita -
parhaimmista etusivuistamme.
Monia Feikkišeikin juttuja oli mukana.
Hän piti peitejutuista.
ENTINEN KUMPPANI
Hän piti siitä, että sai paljastaa ihmisiä.
Se oli hänen juttunsa.
Olimme kerran Dubaissa matkalla.
Söimme lounasta satamassa,
missä oli kaunis huvipursi.
Hän sanoi: "Tein tuolla viimeisimmän juttuni."
Hän oli napannut -
Sven-Göran Erikssonin.
Katso tänne, Sven!
Sven-Göran Eriksson oli silloin Englannin maajoukkueen valmentaja.
Tässä maassa se on urheilun suurimpia työpaikkoja.
Sven oli aina otsikoissa.
Hänellä oli naissuhteita,
ja skandaalit seurasivat häntä.
Svenin tarina kävi aina kaupaksi.
Maz kuuli, että Sven etsi houkuttelevia työtarjouksia.
MM-kisat lähestyivät,
ja hänen piti keskittyä joukkueeseen.
Mutta sen sijaan hän etsiskeli uusia tienestejä.
Se oli valtaisa petos.
Mutta myös huikea uutisjuttu.
Maz kertoi huikeasta suunnitelmastaan.
Se maksaisi -
kymmeniätuhansia puntia.
Mutta uskoimme siinä vaiheessa -
Feikkišeikkiin niin paljon,
että annoimme luvan.
Yksi Mazin avustajista otti yhteyttä Svenin agenttiin:
"Olisiko Sven kiinnostunut -
perustamaan jalkapalloakatemian Dubaihin?"
"Kyllä, hän olisi kiinnostunut."
"Lentäisikö hän viikonloppuna ykkösluokassa -
tapaamaan šeikkiä eli rahoittajaa?"
SVENIN AGENTTI
"Kyllä lentäisi."
Svenin agentilla oli erittäin fiksu asianajaja nimeltä -
Richard Des Voeux.
Järkevästi -
ennen minkäänlaisia lähtöaikeita -
Des Vouex halusi tavata toimistossa Lontoossa.
Siinä oli mutka matkassa.
Toimistoa ei ollut.
Mitä piti tehdä?
Me loimme toimiston.
Vuokrasimme prameat tilat.
Täytimme sen valekuvilla šeikistä kuuluisuuksien kanssa.
Se oli suuri riski.
En olisi ikinä uskonut...
SVENIN ASIANAJAJA
...että päätyisin News of the Worldiin.
Näin, kun sellaista tapahtui muille,
ja luin niistä varmana siitä,
ettei minulle käy koskaan niin.
Toimisto näytti erittäin korkeatasoiselta.
Kuvissa voi nähdä šeikin -
tunnettujen ihmisten rinnalla.
Se sai minut rentoutumaan -
ja vakuuttumaan hänestä.
Ongelmana oli se, että asianajaja Des Voeux -
tunsi Lähi-idän tilanteen tarkasti.
Hän alkoi puhua taloudesta,
josta he eivät tienneet paljonkaan.
Tapasin siinä vaiheessa henkilön,
joka oli šeikin edustaja.
Oli hyvin vaikea tarkentaa,
mistä projektissa oli tarkemmin kyse.
He kuitenkin painottivat kovasti sitä,
millaista vieraanvaraisuutta meille osoitettaisiin.
Ykkösluokan lentoja,
yöpymisiä huippuhotelleissa.
Epäilemättä ajattelimme myös niin,
ettemme häviä mitään -
ottamalla kutsun vastaan -
ja kuuntelemalla -
heidän ehdotuksensa.
Maz halusi vältellä -
asianajajaa.
He tekivät erittäin selväksi,
että vieraanvaraisuus koski Sveniä -
ja Svenin agenttia Atholea, ei minua.
Se oli fiksua.
Itse asiassa Athole -
vaati minua mukaan.
Hän sanoi: "Kerro, että maksan lentosi."
Se monimutkaisti asioita,
sillä se kaveri -
on ärsyttävän tarkka.
Limusiini haki Svenin ja Atholen -
Heathrow'n lentokentälle.
Minä järjestin oman kyytini.
Menin tavallisella lennolla.
Tapasin Svenin ja Atholen Burj al-arabissa.
Se on suunniteltu nimenomaan -
tekemään vaikutuksen, ja se tekeekin.
Maz tiesi,
että he uskovat aivan kaiken,
jos he uskovat -
sellaiseen mielikuvitukselliseen rikkauteen.
Šeikki tervehti Sveniä erittäin lämpimästi.
Häntä ei kiinnostanut puhua minulle -
eikä keskustella kanssani.
Se ei haitannut.
Halusimme kovasti kunnioittaa paikallisia tapoja.
Sven oli tiedustellut,
olisiko loukkaavaa -
tilata tai juoda viiniä.
Neuvoimme häntä:
"Ehkä ei kannata."
Šeikki ei vain tilannut viiniä,
vaan kehotti juomaan, niin että alkoi tuntua -
töykeältä kieltäytyä.
Se oli -
eräänlainen testi siitä, hätkähtäisivätkö he, jos tilaan -
jotain kallista.
Tilasin jotain kallista.
Viini maksoi tuhat puntaa pullolta.
Viini oli suurenmoista.
Se oli parasta koko illassa.
Se oli uskomattoman ylellistä -
ja upposi häneen kuin veitsi voihin.
Ensimmäisen vartin ajan -
he keskustelivat suunnitelmista.
Me pidättäydyimme siinä,
että Sven halusi keskittyä MM-kisoihin.
Šeikki kysyi muita ideoita.
Svenin agentti mainitsi myynnissä olevan seuran.
Eikö šeikki haluaisi ostaa sitä?
Ja eikö Sven sopisi sen valmentajaksi?
Se ei vaikuttanut kiistanalaiselta.
Eikä vaikuta vieläkään.
Hän vain kyseli -
kiinnostavista mahdollisuuksista -
siltä varalta, että FA halusi -
vaihtaa valmentajaa MM-kisojen jälkeen.
Sven ei sitoutunut mihinkään eikä -
luvannut mitään.
Seuraava asia -
oli tyypillistä Mazia.
Hän halusi lisää aikaa Svenin kanssa.
Mitä silloin tehdään?
Vuokrataan ylellinen huvipursi -
kuluista piittaamatta.
Mitä kymppitonni päivässä on,
jos saa sellaisen jutun?
Huvipursi epäilemättä -
vahvisti uskoamme siihen, että näillä ihmisillä -
oli varaa toteuttaa -
kyseinen suunnitelma.
Kun on tekemisissä henkilön kanssa,
joka on eri maasta -
ja eri kulttuurista,
silloin on ehkä hieman liiankin kunnioittava,
koska ei halua olla töykeä.
Jos hän olisi ollut valkoinen kaveri Etelä-Lontoosta,
olisin saattanut olla -
itsepintaisempi -
kuin mitä tunsin voivani olla.
He kysyivät, halusimmeko uida ennen lounasta.
Ja...
Sven antoi ensin ymmärtää, että se voisi kiinnostaa.
Ajattelimme: "Uidaan sitten, jos kaikki uivat."
Kun olimme vaihtaneet vaatteet,
Sven ei halunnutkaan uida.
Päätin hypätä veteen -
ja uida muutaman kierroksen.
Ja lopulta -
Maz sai tavata Svenin kahden kesken.
He voivat jutella rahasta kaikessa rauhassa.
Nauhuri voisi tallentaa kaiken.
13. TAMMIKUUTA 2006 KELLO 13.50
Ne olivat kriittisiä sanoja.
Minä palasin Lontooseen.
Tiesin heti, kun puhelin soi, että meillä oli ongelma.
Hän sanoi heti:
"Et usko tätä, Rich. Se oli News of the Worldin ansa."
Ajatukseni laukkasivat.
Miten tämä vaikuttaa minuun, asiakkaisiini,
perheeseeni -
ja maineeseeni?
Muistan tunteneeni,
kuin minua olisi lyöty vatsaan.
Se oli huikein lehden järjestämä ansa,
mitä oli nähty.
Kolme sanaa suurilla kirjaimilla.
"Svenin likaiset diilit."
SVENIN LIKAISET DIILIT
Se oli etusivulla,
kahdella seuraavalla sivulla,
vielä kahdella -
ja vielä kahdella sivulla.
Kaikki uutisoivat siitä.
Juttu julkaistiin joka puolella.
Maajoukkuevalmentaja Sven-Göran Eriksson -
on joutunut uuden kohun keskelle.
Hän oli klassisen ansan uhri.
Syöttinä oli rahaa.
Hän iski kiinni.
Hän puhui valeasuiselle toimittajalle -
maajoukkueen jättämisestä -
ja Aston Villan johtamisesta.
Jutun sisältö oli naurettava.
Suuri osa poikkesi täysin siitä, mitä oli siellä puhuttu.
Osa oli liioittelua, osa keksittyä.
Osa oli valhetta.
Svenin sitoutumista maajoukkueeseen -
oli epäilty aiemminkin.
Nyt rehellisyyttä epäiltiin.
Jutun käsittely -
ihmisten parissa -
järkytti minua.
Erottakoon hänet.
Hän aiheuttaa kohua.
Hän on keskinkertainen.
Tarvitaan englantilainen.
Sven, lähdetkö Englannista?
Sen merkitys henkilökohtaisesti -
ja uran kannalta -
on ollut jutun jälkeen -
Svenille hyvin merkittävä.
Maajoukkue etsii uutta valmentajaa.
Sven-Göran Eriksson -
on suostunut luopumaan pestistä -
MM-kisojen jälkeen.
Englanti putoaa kisoista -
hävittyään puolivälierissä Portugalille.
Sven syytti tietenkin -
News of the Worldia -
ja Mazher Mahmoodia.
Jos olisimme oikeasti vahingoittaneet yleistä etua,
olisimme jääneet kiikkiin reilusti.
Mutta tämä?
Lähdimme -
kuulemaan ehdotusta, joka oli melko epämääräinen.
Ja senkö takia yritetään tuhota -
kolmen ihmisen elämä ja maine?
Monet ajattelivat: "Mitä kusipäitä."
Tiedättehän?
ERIKSSON SYYTTI NEWS OF THE WORLDIA -
LUOTTAMUKSEN RIKKOMISESTA.
HÄN SANOI, ETTÄ LUOTTAMUKSELLISEN KESKUSTELUN -
VÄÄRISTELY EI PALVELE YLEISTÄ ETUA.
ASIA SOVITTIIN.
NEWS OF THE WORLD LAHJOITTI RAHAA HYVÄNTEKEVÄISYYTEEN -
JA MAKSOI ERIKSSONIN OIKEUSKULUT.
Mazher Mahmood, eli Feikkišeikki,
saa kuuluisuuksia ansaan.
Onko se aitoa tutkivaa journalismia?
Hän puolustaa kiistanalaisia keinojaan.
Ajatteletko koskaan: "He ovat mukavia.
Pitäisikö pilata heidän elämänsä?"
Paljastamme vain niitä, jotka tekevät jotain rikollista ja moraalitonta.
He ovat oikeutettuja tutkimuskohteita.
Tutkivien toimittajien -
pitää kertoa ihmisille totuus.
Lehti on tehnyt niin 165 vuotta -
ja aikoo jatkaa sitä.
Vain tietynlainen ihminen pärjää -
eri peiterooleissa.
Pitää pystyä pettämään ihmisiä koko ajan,
ystävystymään kohteiden kanssa -
ja hankkimaan se,
mitä juttuun vaaditaan.
Mazille työskennellessäni -
huomasin olevani siinä hyvä.
Se taito uskoakseni kehittyi -
lapsuuden paineissa.
Olimme ensimmäinen Britanniassa syntynyt sukupolvi.
Isä muutti tänne parantaakseen lastensa elämää.
Hyvä koulutus oli tärkein.
Menin yksityiskouluun.
Hän teki sen takia kolmea työtä.
Sukupolvemme lapsia painostettiin -
menestymään.
Meistä piti tulla juristeja, lääkäreitä,
insinöörejä.
Karkeasti sanottuna -
vanhempiemme toteutumattomat tavoitteet -
sälytettiin meidän harteillemme.
Sellaisen paineen takia -
kehitimme selviytymiskeinon.
Se keino jo nuorella iällä -
oli valehtelu.
"Miten koulupäivä sujui?" "Mahtavasti."
"Entä koe?" "Sain täyden kympin."
Valheita.
Välttääksemme paineet.
Kehitin täysin erilaisen moraalisen kompassin.
Taustani on samanlainen kuin Mazilla.
Ymmärrän hänen motivaationsa,
sillä omani on samanlainen.
Mazille tarkoitus pyhittää keinot.
Maz ymmärretään väärin, sillä ihmisillä on käsitys,
että hän on -
häikäilemätön, häijy -
ja valmis mihin vain jutun takia.
Se ei pidä paikkaansa. Se on epäreilua.
Ihmiset eivät tiedä, että hän oli lempeä -
ja antelias perheellinen mies.
Hän oli uskollinen ystävilleen.
Hänellä oli puolia,
jotka olivat todella hyviä.
Yhteinen aikani Mazin kanssa -
oli jännittävää.
Sanoin Mazille:
"Olin ennen hulluna David Cassidyyn."
ZEELLE PUSUJA
Parin päivän päästä sain CD:n,
jolla oli David Cassidyn kaikki kappaleet.
Ensimmäinen oli "I Think I Love You".
Taidan sua rakastaa
Hän vuodatti rakkautta,
jotta ihminen tunsi olevansa arvostettu.
Silloin tunsi kuuluvansa perheeseen.
Silloin oli haluttu olo.
Siten hän sai tekemään asioita,
joita hän halusi.
Aloimme työskennellä yhdessä.
Se oli stressaavaa,
mutta hauskaa.
Taidan sua rakastaa Mitä siis pelkään?
Pelkäänpä etten varma oo...
Matkustimme ja teimme juttuja.
Tulin Lontooseen hänen luokseen,
enkä tiennyt, mihin lähdimme.
Taidan sua rakastaa...
New Yorkista Las Vegasiin,
Intiasta Dubaihin.
Hankin uuden passin,
sillä vanha tuli täyteen.
KURJA ARABIA
Sain olla mukana joissakin jutuissa,
joilla hän muutti asioita.
SEKSIORJASKANDAALI
Ja jotka auttoivat.
Suurissa jutuissa,
kuten Haitin vauvat.
JÄRISTYSVAUVA KAUPAN
Hän teki ne valmiiksi -
tyytyväisenä.
Erään jutun -
emme uskoneet kasvavan -
niin suureksi.
Slummien miljonääri oli hittielokuva.
Siinä olivat Dev Patel -
ja Freida Pinto.
Rubina Ali esitti Freida Pinton hahmoa nuorempana.
Aiotko tähdeksi?
-Kyllä. -Kyllä.
Rubina löytyi slummeista.
Hän on slummilapsi.
Maz sai kuulla, että Rubinan isä -
aikoi myydä tyttärensä.
Epätoivoiset tekevät epätoivoisia tekoja.
Kun saavuimme Mumbaihin, kysyin häneltä:
"Miten tämä hoidetaan?"
Muistan, että Maz sanoi:
"Esität dubailaista prinsessaa."
Olin muka nähnyt elokuvan ja hänet -
ja pitänyt hänestä.
Olin lapseton.
Halusin adoptoida hänet -
ja antaa hänelle paremman elämän ja koulutuksen.
Rubina ja hänen isänsä ja setänsä saapuivat hotelliin.
Maz sanoi: "Annatteko hänet adoptioon?"
He suostuivat.
Mutta isä muutti hintaa.
Se oli 50 000 puntaa, sitten 200 000,
sillä hän tiesi nyt dubailaisesta prinsessasta.
Näin, miten innoissaan he olivat,
ja ajattelin: "Selvä.
Hän pystyy siihen."
SLUMMIEN TÄHTI MYYTÄVÄNÄ
ISÄ TARJOAA TYTÖN FEIKKIŠEIKILLE
Juttu julkaistiin seuraavana päivänä,
enkä ainakaan minä -
arvannut jutun leviävän niin pian.
Siitä tuli -
aivan valtava.
Järkyttävä väite -
brittilehti News of the Worldissa.
Isä, jonka tytär tähditti -
Oscar-palkittua Slummien miljonääriä,
tarjosi tytärtään peiteroolissa olleelle toimittajalle.
Jos Maz ei olisi sekaantunut asiaan,
ehkä joku pedofiili olisi sanonut: "Tässä,
ottakaa rahat." Ja vienyt Rubinan.
Olen kiitollinen,
että juttu tuli Mazille -
ja pelastimme sen lapsen.
Alin isä sanoo syytösten olleen vääriä.
Se oli pelkkää lavastusta.
Intian poliisi ei nosta syytettä,
vaan päättää tutkinnan.
Larry King soitti Mazille -
ja halusi hänet -
ohjelmaansa.
Larry King oli haastatellut -
lähes kaikkia kuuluisuuksia.
Ja hän pyysi Mazia ohjelmaansa.
Hän soitti.
Minä otin kuvia.
Larry King sanoi: "On kunnia saada sinut vieraaksi."
Minä äimistyin.
"Tuo tekee vaikutuksen."
Hän menestyy.
Mazher Mahmood puhelimessa.
Pysytkö tarinassasi, että isä -
yritti myydä pienen tyttärensä?
Sataprosenttisesti.
Minulla oli kolmena peräkkäisenä päivänä tapaaminen -
Rafiq-isän ja muiden sukulaisten kanssa.
Mazista tuli maailmanlaajuinen sensaatio.
Hän oli jo tunnettu Britanniassa.
Sitten hänet tunnettiin USA:ssa -
ja koko maailmassa.
Hän oli tehnyt juttuja vuosia,
ja lopulta hänestä tuli juttu.
Täytyy olla lujahermoinen.
Olen tutkiva toimittaja.
Paljastamme rikollisia ja moraalittomia tekoja.
Uutisväki esitti hänet usein mielellään mystisenä hahmona.
Uskon, että hän ihastui siihen -
ja sen tuomaan julkisuuteen.
Kuvaamme sinua niin, ettei henkilöllisyytesi paljastu.
Käytän työssäni harhauttamista.
En voisi työskennellä, jos paljastuisin.
Nauroimme, sillä hän oli maailman tuntemattomin kuuluisuus.
Nimi tunnettiin,
hänen kasvojaan ei.
Minut yllätti se,
että Feikkišeikki oli kuuluisa,
mutta hahmoa uskottiin silti.
Yorkin herttuatar Sarah Ferguson on kuvattu salaa,
kun hän aikoi esitellä News of the Worldin toimittajan,
joka esitti liikemiestä,
ex-miehelleen prinssi Andrew'lle.
Ferguson pyysi anteeksi ja sanoi, etteivät rahavaikeudet -
"saa olla syy tällaiseen erehdykseen".
Mazista oli tullut lähes kansallinen instituutio.
Hän tavoitti päämääränsä.
Hän oli parhaita tutkivia toimittajia -
kautta aikojen, jos totta puhutaan.
Mahmood oli huipulla.
Hän oli huipulla.
Hän oli sensaatiolehdistön kuningas.
Larry Kingin vieraana,
BBC:n haastateltavana.
Se ei riittänyt.
Mazin kunnianhimo oli kyltymätön.
Hän halusi oikeaa valtaa.
Valtaa, jolla kaadettaisiin pääministereitä tai hallituksia.
Valtaa, jota oli vain päätoimittajilla.
Hän sanoi haluavansa olla -
Fleet Streetin ensimmäinen aasialainen päätoimittaja.
Hänen piti tehdä vaikutus -
Rupert Murdochiin.
Ei tämä voi näin kiinnostaa.
Maz oli monimutkainen luonne.
Ulospäin hän oli -
omanarvontuntoinen, itsevarma,
röyhkeä ja ylimielinen.
Sisimmässään hän oli erilainen.
Uskon, että hän oli epävarma.
Hän yritti aina todistella jotakin.
Hän janosi ihailua -
ja esimiestensä kunnioitusta.
Koko johdon kunnioitusta.
Hän halusi kuulua heidän joukkoonsa.
Maz soitti eräänä iltana.
Rupert Murdoch oli tulossa käymään.
"Tarvitsen ison jutun."
Niinä vuosina -
sensaatiolehtien yksi pakkomielle oli maahanmuutto.
Ongelmia oli kaksi.
Rekoilla saapuvat maahanmuuttajat -
ja laittomat maahanmuuttajat työmarkkinoilla -
viemässä paikallisten työt.
VÄLIAIKAISTA TYÖVÄKEÄ
Jutut maahanmuutosta -
ja laittomasta maahanmuutosta -
myisivät sanomalehtiä.
Se oli Murdochin lempiaihe.
Maz halusi -
koota mahdollisimman monta maahanmuuttajaa -
ja luovuttaa -
keskukseen.
Sanoin: "No, sen voi tehdä."
Siihen aikaan -
laittomat maahanmuuttajat Punjabista halusivat kipeästi töihin.
He tulivat sen takia.
He halusivat lähettää rahaa kotiin perheilleen.
Lähdin Mazin kanssa taloon,
jossa asui paljon ihmisiä,
sillä tiesin, että siellä on laittomia maahanmuuttajia.
Olen Punjabista. Siksi Maz soitti minulle.
Sanoin: "Haluan esitellä jonkun."
Maz aloitti selostuksensa.
"Teillä on onnea.
Muutan elämänne."
Hän muka värväsi työväkeä -
suureen rakennusurakkaan.
Hän sanoi: "Maksan hyvin.
Paremmin kuin muut.
Pidän laittomista maahanmuuttajista,
sillä he tottelevat."
Hän sanoi: "Lauantaina -
viemme teidät työmaalle.
Mittaamme teidät ja annamme teille -
turvakengät,
kypärän -
ja takin."
Ja hän osaa näytellä.
Hän oli uskottava.
Se päivä koitti.
Ensin tuli vain muutama kaveri,
ja Maz oli pettynyt luullessaan,
että saamme vain muutaman.
Mutta sitten heitä tuli yhä lisää,
ja näin hänen ilmeensä.
Hän oli tyytyväinen määrään.
He kyselivät minulta: "Onhan tämä aito juttu?"
Sanoin: "Kyllä. Viemme teidät työmaalle.
Saatte kengät ja kypärät.
Siinä kaikki."
He uskoivat kaiken -
lähes kyselemättä.
Oli hiljaista.
Hyvin hiljaista.
Heistä näki, että he halusivat rahaa.
He olivat silti hieman epävarmoja.
Käännyimme sivutielle.
Heidät vietiin -
Colnbrookin käännytyskeskukseen.
Portti näytti vankilan portilta.
Ihmiset tajusivat, mistä oli kyse.
Ilmapiiri muuttui raivostuneeksi.
Ja pelokkaaksi.
Colnbrook ei odottanut sitä.
He eivät tienneet, mistä oli kyse.
Jos emme pääsisi sisään,
aioin häipyä.
Maz uhkaili heitä.
Jos miehiä ei otettu sisään,
Maz aikoi kirjoittaa lehteen,
ettei sisäministeriötä kiinnosta.
Silloin tajusin.
Yleensä toimintaa voi perustella sillä,
että kohde on roisto, lahjottavissa -
tai aiheuttaa kurjuutta muille.
Tämä juttu poikkesi muista siksi,
etteivät miehet olleet roistoja.
He eivät tehneet vahinkoa.
He yrittivät vain kohentaa tilannettaan.
Olin mukana -
pilaamassa heidän elämäänsä.
Pelkän lehtijutun takia.
Ei olisi pitänyt.
Olisi pitänyt kieltäytyä.
Kuin teuraalle joutuvat lampaat.
Sitä luulisi,
että koska omat vanhemmat olivat muuttaneet maahan,
hän olisi ymmärtänyt miesten hätää.
Mutta ei.
Hän ei säälinyt uhrejaan yhtään.
Saimme jutun.
Olimme tehneet työmme.
Maz halusi tehdä tarinoita, jotka takasivat -
koko aukeaman tai etusivun jutun.
Tämä oli pienehkö juttu -
lehden keskipaikkeilla.
NAPPASIMME LAITTOMIA MAAHANMUUTTAJIA
Hän pettyi, koska otsikoita ei tullut.
Rupert Murdoch ei huomaisi sitä.
Maz luuli saavansa ylennyksen.
Niin ei käynyt.
Hän pysyisi ulkopuolisena.
Jotkut halveksivat sensaatiolehtiä -
ja ajattelevat:
"Onpa ilkeitä juttuja."
On totta, että jonkun elämä voidaan pilata.
Mutta lehdet eivät paljasta kunnollista ihmistä.
Maahanmuuttajien bussijuttu -
oli erinomaista tutkivaa journalismia.
Hän näytti oikean ongelman.
Hän kuvitti sen.
Se kosketti kaikkia.
MAZHER MAHMOOD JA NEWS UK EIVÄT VASTANNEET KOMMENTTIPYYNTÖÖN
SOITTAJA - MAZHER M
Hän ei ollutkaan enää koston enkeli -
ja oikeuden puolustaja, joka luulin hänen olevan.
Päätin jättää ne työt kokonaan.
VASTAAMATON PUHELU
Jätin sen työn.
Maz ei lopettanut.
Hänen piirinsä pieneni.
Maz ei luottanut moniin.
Hän luotti minuun. Kuuluin hänen elämäänsä.
Mutta uskollisuus oli tärkeää.
Maz sai vihjeen.
Pakistanin krikettijoukkue oli sekaantunut sopupeleihin.
En yleensä sekaannu asioihin.
Pakistanin joukkueessa pelasi -
Mohammad Amir.
Hän oli juuri täyttänyt 18.
Sanoin Mazille: "Etkö voi jättää häntä sen ulkopuolelle?
Hän on vasta 18."
Tiesin sen ikäiset nuoret.
He tekevät tyhmyyksiä.
Maz sanoi: "Siitä viis.
Jos tekee -
rikoksen, saa kärsiä rangaistuksen."
JÄITTE KIINNI!
HUIPPUPELAAJAT SOPUPELEISSÄ!
Mohammad, joudut tänään vankilaan.
Kuulutko sinne?
Etäännyimme sen jälkeen toisistamme.
Häntä harmitti, että olin väittänyt vastaan.
Oli selvää, että kun Maz menestyi,
hänestä tuli hankalampi.
Hän ei hyväksynyt epäilyjä.
Hän tavoitteli vain juttuja.
Se oli niellä hänet kokonaan.
Kun jonkun kanssa sujuu hyvin,
sen luulee kestävän ikuisesti.
Hän vei minut lentokentälle seuraavana päivänä -
ja sanoi:
"Soita, kun kone laskeutuu."
Sanoin: "Selvä."
Ja sitten...
Se oli siinä. Se oli ohi.
En kuullut hänestä enää.
Olin Mazin kanssa viisi vuotta.
Luulin tunteneeni hänet tai...
Tunsin sen, minkä hän näytti.
Tavallaan -
journalismista tuli kaikki kaikessa.
Hän kadotti -
koko muun maailman -
ja muuttui vain työkseen.
Suuria juttuja tuli yhä.
Krikettijoukkueen juttu toi Mazille lisää palkintoja.
Hän oli yksimielinen valinta korkealuokkaisella alalla.
Onnittelut...
VUODEN REPORTTERI VOITTAJA
...Mazher Mahmoodille.
Mazher ei paljasta henkilöllisyyttään.
Kuka lavalle saapuu?
Olin tuomaristossa, joka valitsi vuoden reportterin -
ja vuoden uutisjutun Pakistanin krikettijoukkueesta.
Hän on yksi hienoimpia, pätevimpiä toimittajia,
jonka kanssa olen tehnyt töitä. Kiitos.
Hän todellakin ansaitsi palkinnon.
Kaapissaan olevista luurangoista huolimatta.
Hän oli menestyjä.
Kateutta ja ihailua yhtä paljon.
Vuoden uutisjuttu, vuoden reportteri.
Hän uskoi julkisuuteensa.
20 vuoden ajan -
Mazher ja News of the World olivat täydellinen pari.
Kukaan ei odottanut sellaista loppua.
Ei kukaan.
Useat kuuluisuudet nostavat syytteen -
News of the Worldia vastaan salakuuntelun takia.
Suur-Lontoon poliisi pyytää lisätietoja -
toimittajien toiminnasta.
MAZHER MAHMOOD EI VASTANNUT KOMMENTTIPYYNTÖÖN
NEWS UK EI VASTANNUT KOMMENTTIPYYNTÖÖN
Tekstitys: Kati Karvonen
Luova tarkastaja Pirkka Valkama